«See on otsustatud! Järgmisel aastal «Õlletoober» enam Leisi ei tule,» ütleb abivallavanem Ludvig Mõtlep. Vallavalitsus pole küll ürituse vastu, sest peolised toovad valda kena kopika - raha jagub teenindajatele ja majutajatele. Aga Mõtlep tunnistab, et «Õlletoobri» vastu protestijaid on päris palju. «Alati leidub rahulolematuid. Rohkem tahetakse rahu ja vaikust kui seda, et ürituse pealt teenida.»